Ota qizini tabiiy go‘zallikni qadrlashga o‘rgatishga qaror qildi (foto)

Benni Xarlem model va musiqachi bo‘lish bilan birga, ajoyib ota hamdir, deb yozadi AdMe.

Yaqinda u o‘z Instagram’iga 6 yoshli qizi Jaksin bilan tushgan suratlarini joylay boshladi. Bir qarashda, suratlarning o‘ziga xos xislati ota-bolaning noodatiy soch turmagi bo‘lib tuyuladi. Biroq aslida Benni bu suratlarni butunlay boshqa sabab bilan e’lon qildi.



Uning so‘zlariga ko‘ra, u ota sifatida qizini tarbiyalash va himoya qilishdan tashqari, unga tabiat ato etgan go‘zallikdan uyalmaslikni ko‘rsatib berishi ham kerak. Shu tariqa, Benni qizi Jaksin kuchli va o‘ziga ishongan odam bo‘lib ulg‘ayishiga umid qilmoqda.